ผู้ป่วนhiv สามารถมีอายุได้สูงสุดเท่ากับคนปกติไหมครับ ถ้าหากกินยาครบ
สวัสดีค่ะ โรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีิวิตในที่สุดการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศหากพบว่าเป็นเชื้อ hiv รักษาและควบคุมโรคด้วยการรับประทานยาต้านไวรัส ที่ควรรับประทานสม่ำเสมอ ตรงเวลา ติดต่อกันทุกวัน และอยู่ภายใต้การดูแลของแพทย์อย่างใกล้ชิด เนื่องจากยาต้านไวรัสในปัจจุบันมีการพัฒนาไปมากจนมีประสิทธิภาพค่อนข้างดี ผลข้างเคียงน้อย ดังนั้นหากรับประทานยาสม่ำเสมอสามารถมีอายุขัยได้ใกล้เคียงคนปกติมากค่ะ แต่ก็ขึ้นกับแต่ละราย หากมีโรคติดเชื้อฉวยโอกาสแทรกซ้อนขึ้นมาก่อนเช่นราในสมอง หรือเนื้องอกสมอง ติดเชื้อในปอด จนไม่สามารถรักษาได้ อาจเป็นเหตุให้ถึงแก่ชีวิตก่อนได้